2022 Rhif 575 (Cy. 133)
Bwyd, Cymru
Rheoliadau Bwydydd Newydd (Awdurdodiadau) a Chyflasynnau Mwg (Addasu Awdurdodiadau) (Cymru) 2022
Gwnaed 24 Mai 2022
Gosodwyd gerbron Senedd Cymru 27 Mai 2022
Yn dod i rym yn unol â rheoliad 1(3) a (4)

Mae Gweinidogion Cymru yn gwneud y Rheoliadau a ganlyn drwy arfer y pwerau a roddir gan Erthyglau 12(1) a 32A(3) o, ac yn unol ag Erthyglau 9 a 27(1) o, Reoliad (EU) 2015/2283 Senedd Ewrop a’r Cyngor ar fwydydd newydd; ac Erthygl 11(4) o Reoliad (EC) Rhif 2065/2003 Senedd Ewrop a’r Cyngor ar gyflasynnau mwg a ddefnyddir neu y bwriedir iddynt gael eu defnyddio mewn bwydydd neu arnynt.
EUR 2015/2283; yr offerynnau diwygio perthnasol yw O.S. 2019/702 a 2020/1504. Mae’r termau “prescribe”, “appropriate authority” a “list” wedi eu diffinio yn Erthygl 3 o Reoliad 2015/2283.
EUR 2065/2003; yr offerynnau diwygio perthnasol yw O.S. 2019/860 a 2020/1504. Mae’r termau “prescribe” ac “appropriate authority” wedi eu diffinio yn Erthygl 3 o Reoliad 2065/2003.
Fel sy’n ofynnol gan Erthygl 9 o Reoliad (EC) Rhif 178/2002 Senedd Ewrop a’r Cyngor sy’n gosod egwyddorion a gofynion cyffredinol cyfraith bwyd, yn sefydlu Awdurdod Diogelwch Bwyd Ewrop ac yn gosod gweithdrefnau o ran materion diogelwch bwyd, ymgynghorwyd yn agored ac yn dryloyw â’r cyhoedd wrth lunio a gwerthuso’r Rheoliadau hyn.
EUR 178/2002; yr offerynnau diwygio perthnasol yw O.S. 2019/641 a 2020/1504.